钦定古今图书集成/理学汇编/学行典/第203卷 > 花奔孝子
## 钦定古今图书集成/理学汇编/学行典/第203卷 > 花奔孝子

按《高淳县志》：花奔，孝子，不知姓氏，日负薪以市。尝雪
中至学宫，教谕干凤，见其衣敝肘露膝穿，谓曰：“何不
以薪所易者置衣也？”对曰：“小人有母，不暇自为耳。”凤
曰：“汝有妻乎？果何衣也？”曰：“‘以新者奉母，而脱母之旧，
以为妻蔽体耳’。凤曰：‘孝子出千钱以赠，却不受，固与
之，则曰：‘当为公供薪’’。”月馀，果载薪至，凤坚辞之，则夜
载而投学舍之园中。凤踪迹其人，竟不得。或云“居花
奔冈。”

===陈爵三===按《高淳县志》：陈爵三名九泽，性孝友，慷慨而家贫。父
好饮，每贷钱备酒肉，父知之，颦蹙乃怡然进曰：“吾父
幸享馀年，但得终日酣饮，虽称贷何惜哉！”及父母卒，
兄产颇饶，凡丧葬皆尽力与兄等。后拮据治生，家渐
裕。兄宦回窭甚，复以百金周之。他若捐赀助建永济
桥，济贫助丧折券之类，善行多著，乡党有争，每力解
之，人尢服其信义，目为“淳西仲弓。”